Opća bolnica „Dr. Tomislav Bardek“ Koprivnica, Željka Selingera 1, 48000 Koprivnica, OIB: 44899993850, koju zastupa ravnatelj Mato Devčić, dr. med., specijalist anesteziologije, reanimatologije i intenzivnog liječenja i subspecijalist intenzivne medicine (u daljnjem tekstu: Naručitelj )

i

___________________________, OIB:____________, kojeg zastupa _______________, zastupa društvo _________________ ( u daljnjem tekstu: Izvršitelj)  sklapaju:


UGOVOR BR: ______
O PRUŽANJU USLUGE ODRŽAVANJA PERIFERNIH RAČUNALNIH UREĐAJA

Članak 1.

Naručitelj povjerava, a Izvršitelj se obvezuje prema uvjetima ovog Ugovora i Ponudi koja je odabrana na temelju provedenog postupka jednostavne nabave, Evidencijski broj: 28-JDN-2026, pružati uslugu održavanja perifernih računalnih uređaja u svemu prema ponudi br.________od ____________ godine i troškovniku koji su sastavni dijelovi ovog Ugovora te se nalaze u njegovu privitku.

Članak 2.

Predmet ovog ugovora je nabava usluge održavanja perifernih računalnih uređaja, karakteristika sukladnih dokumentaciji o nabavi Naručitelja i ponudi Izvršitelja.

Članak 3.

Ugovorna vrijednost predmeta ugovora iz članka 1. ovog Ugovora, po izvršenju svih obveza po ovom Ugovoru, na paritetu DDP, isporučeno i ocarinjeno, istovareno na mjestu ugradnje, montirano, stavljeno u funkciju iznosi:

	Ugovorna vrijednost: _____________ EUR bez PDV-a
PDV iznosi: _____________ EUR
Ugovorna vrijednost: ___________ EUR s PDV-om.

Članak 4.

Ugovorenu uslugu Naručitelj se obvezuje platiti temeljem ispostavljenog računa Izvršitelja u roku od 60 dana od zaprimanja računa.
Naručitelj će plaćanje iz prethodnog stavka ovog članka izvršiti uplatom na IBAN Izvršitelja navedenom na ispostavljenom računu.
Obračun se vrši jednom mjesečno zbirnom fakturom sa izvještajem za prethodni mjesec. Izvještaj treba sadržavati broj i model zamijenjenih tonera.
Izvršitelj ne može svoja potraživanja ustupiti drugom gospodarskom subjektu.




Članak 5.

Isporuka usluge će se obavljati sukcesivno tijekom 12 mjeseci sukladno potrebama Naručitelja, počevši od 01.08.2026.godine.
Rok isporuke je najviše ___ sati od primitka pisanog ili usmenog zahtjeva.


Članak 6.

Naručitelj u roku od 2 mjeseca od dana početka pružanja usluge vrši testiranje kojim utvrđuje je li pružena usluga sukladna prihvaćenoj ponudi i dokumentaciji o nabavi.
Ukoliko Naručitelj u roku od 2 mjeseca ustanovi nedostatke u pogledu pružanja usluge, dužan je o tome sastaviti zapisnik i u roku od 5 dana obavijestiti Izvršitelja radi uklanjanja utvrđenih nedostataka. Izvršitelj je dužan u roku od 3 dana od zaprimljene obavijesti od strane Naručitelja otkloniti nedostatak, odnosno Naručitelju isporučiti novu uslugu, a sve prema ponudi Izvršitelja.
Ukoliko Izvršitelj i nakon prigovora od strane Naručitelja ne otkloni nedostatke u odnosu na isporučenu uslugu, u roku od 8 dana, Naručitelj ima pravo raskinuti ugovor jednostranom izjavom. 

Članak 7.

Ukoliko viša sila spriječi potpuno ili djelomično izvršenje ugovorne obveze, ugovorna strana na čijoj je strani nastala viša sila dužna je drugu ugovornu stranu obavijestiti o nastanku i prestanku više sile i to najkasnije u roku 5 dana po nastupu, odnosno prestanku više sile. Osim toga mora drugoj ugovornoj strani priložiti vjerodostojne dokaze o postojanju i trajanju više sile.
Strana koja neće poštovati te uvjete obavezna je preuzeti trošak rizika i posljedica te više sile. 
Pod višom silom se smatraju svi nepredviđeni i neizbježni događaji nastali izvan kontrole ugovornih strana, a pojavili su se nakon što je ugovor stupio na snagu, te sprečavaju potpuno ili djelomično izvršavanje ugovorne obveze.
Viša sila će automatski produžiti rok ispunjenja ugovornih obveza obiju strana za period trajanja više sile.

Članak 8.

Ovaj Ugovor stupa na snagu datumom potpisa, a primjenjuje se od 01.08.2026. godine do 31.07.2027. godine ili do visine ugovorne vrijednosti predmeta nabave bez PDV-a.
Ugovorne strane su suglasne da svaka ugovorna strana može raskinuti ovaj Ugovor bez otkaznog roka i bez naknade štete i to odmah nakon što Naručitelj zaprimi Okvirne sporazume od stane nadležnih tijela za provođenje postupaka zajedničke javne nabave, koja su određena Odlukom Ministarstva zdravstva Republike Hrvatske.

Članak 9.

Ukoliko Izvršitelj zakasni svojom krivnjom sa isporukom stavaka predmeta nabave, Naručitelj može na ime ugovorne kazne (penala) zadržati od ugovorne vrijednosti penale od 1‰ (jedan promil) za svaki sat kašnjenja, a najviše 10%  (deset posto) od ugovorene vrijednosti.
Također, Izvršitelj je dužan platiti svaku štetu koja je prouzročena zbog kašnjenja isporuke i zamjene stavaka predmeta nabave.
Naručitelj ima pravo penale zadržati od bilo kojeg računa Izvršitelja.

Članak 10.

Na sva ostala pitanja neposredno se primjenjuju odredbe zakona o obveznim odnosima.

Članak 11.

Eventualne nesporazume ugovorne će strane nastojati riješiti mirnim putem, a ako se sporazum ne postigne, za rješenje sporazuma ugovara se mjesna nadležnost suda u sjedištu Naručitelja.

Članak 12.

Ovaj Ugovor može se raskinuti dogovornim pristankom stranaka ili otkazom ako stranke ne izvršavaju obveze iz ovog Ugovora.

Članak 13.

Ovaj Ugovor je sastavljen u četiri (4) jednakih primjeraka, po dva (2) primjerka za svakog potpisnika.

KLASA: 406-05/26-01/
URBROJ: 2137-84-01-26-


	Izvršitelj:
_____________


	Naručitelj:
Opća bolnica "Dr. Tomislav Bardek" Koprivnica                     
Ravnatelj:
Mato Devčić, dr.med., specijalist anesteziologije,
reanimatologije i intenzivnog liječenja  i subspecijalist intenzivne medicine







U__________, ______.2026. godine.                     		U Koprivnici, ______2026.godine

